Na temelju članka 24. Temeljnog kolektivnog ugovora za službenike i namještenike u javnim službama (NN 56/22) muzej Dvor Trakošćan objavljuje

**JAVNI NATJEČAJ**

za zasnivanje radnog odnosa na radnim mjestima:

1. **Voditelj radionice**
* 1 izvršitelj (m/ž) na neodređeno vrijeme
* puno radno vrijeme
* opis poslova:
	+ organizira i nadzire sve poslove na zaštiti, čuvanju i održavanju kompleksa Dvor Trakošćan
	+ sudjeluje u inventurama Dvora Trakošćan te u komisijskim preuzimanjima gotove robe u park šumi Trakošćan,
	+ provodi mjere zaštite na radu i zaštite od požara te sigurnosti posjetitelja i imovine Muzeja,
	+ organizira, obavlja i nadzire poslove popravka muzejskog i poslovnog inventara,
	+ pomaže pri izvođenju poslova kod uređenja muzejskog postava, povremenih izložbi i drugih aktivnosti Muzeja,
	+ osigurava funkcioniranje svih tehničkih sustava implementiranih u muzeju (videonadzor, kotlovnica, grijanje, hlađenje…)
	+ obavlja i ostale poslove po izravnom nalogu ravnatelja.
* uvjeti:
	+ VŠS
* prednost:
	+ VŠS tehničkog smjera
	+ poznavanje informatike i računarstva, računalne tehnologije te održavanje opreme i instalacija
	+ dozvola za rukovanje motornim uređajima
	+ dozvola za rad na visini
	+ vozačka dozvola B kategorije

Predviđeno trajanje radnog odnosa: na neodređeno uz probni rok od 2 mjeseca.

1. **Manipulant**
* 1 izvršitelj (m/ž) na neodređeno vrijeme
* puno radno vrijeme
* opis poslova:
	+ radi na poslovima održavanja objekata i cijelog okoliša park šume
	+ vrši sječu drvenih sortimenata i održava šumski red
	+ uređuje šetnicu, kosi travu i brine o hortikulturi
	+ pomaže kod građevinskih radova i popravaka,
	+ pomaže u poslovima uređenja muzejskih prostora, povremenih izložbi i drugih aktivnosti muzeja,
	+ provodi mjere zaštite na radu i zaštite od požara, te sigurnosti posjetitelja i imovine muzeja
	+ sudjeluje u godišnjim inventurama
	+ obavlja i druge poslove prema radnim sposobnostima
	+ obavlja i ostale poslove po izravnom nalogu ravnatelja.
* uvjeti:
 - NSS
* prednost:
	+ dozvola za rukovanje motornom pilom, motornim trimerom i traktorom
	+ dozvola za rad na visini
	+ vozačka dozvola B kategorije

Predviđeno trajanje radnog odnosa: na neodređeno uz probni rok od 1 mjesec.

1. **Održavatelj čistoće**
* 1 izvršitelj (m/ž) na neodređeno vrijeme
* puno radno vrijeme
* opis poslova:
	+ čisti i održava muzejsko-galerijski prostor
	+ održava sanitarni čvor, provjetrava prostorije, čisti stubišta, odnosi smeće
	+ pomaže kod uređenja prostora u muzeju
	+ stalno nadzire posjetitelje u izložbenim prostorima i uvijete čistoće u prostoru
	+ pomaže u ostalim potrebnim radovima u Muzeju,
	+ provodi mjere zaštite na radu i zaštite od požara te sigurnosti posjetitelja i imovine u svom djelokrugu rada,
	+ sudjeluje u inventurama,
	+ obavlja i ostale poslove po izravnom nalogu ravnatelja.
* uvjeti:
 - NSS
* prednost:
	+ vozačka dozvola B kategorije

Predviđeno trajanje radnog odnosa: na neodređeno uz probni rok od 1 mjesec.

1. **Stručni suradnik – vodič recepcioner**
* 1 izvršitelj (m/ž) na neodređeno vrijeme
* puno radno vrijeme
* opis poslova:
	+ organizira vođenja grupa u Muzeju te prima i vodi kroz muzejski prostor i izložbe organizirane grupe posjetitelja,
	+ prodaje ulaznice i propagandni materijal te vodi blagajnu,
	+ radi s posjetiteljima i daje informacije o Muzeju,
	+ prati stanje u prostorima gdje su izloženi muzejski predmeti
	+ kontaktira s inozemnim posjetiteljima,
	+ vodi evidenciju o posjetiteljima i radi izvještaje i statistike o posjećenosti
	+ vodi korespondenciju sa svim grupama korisnika
	+ sudjeluje u inventarnim komisijama,
	+ obavlja administrativne poslove prema potrebi,
	+ nadzire održavanje i čišćenje Muzeja,
	+ sudjeluje u promotivnim aktivnostima,
	+ stalno se stručno usavršava,
	+ dežura prema potrebi na događanjima i sudjeluje u poslovima pripreme
	+ obavlja i ostale poslove po izravnom nalogu ravnatelja.
* uvjeti:

 - VSS, filozofski fakultet

- poznavanje engleskog i njemačkog jezika

* prednost:
	+ komunikativnost
	+ otvorenost za rad s različitim dionicima muzeja
	+ vozačka dozvola B kategorije

Predviđeno trajanje radnog odnosa: na neodređeno uz probni rok od 3 mjeseca.

1. **Voditelj marketinga**
* 1 izvršitelj (m/ž) na neodređeno vrijeme
* puno radno vrijeme
* opis poslova:
	+ osmišljava, planira i provodi promotivne aktivnosti i odnose s javnošću,
	+ komunicira s medijima i ostalim interesnim skupinama u svojstvu glasnogovornika Muzeja,
	+ surađuje s turističkim zajednicama, kao i turističkim agencijama u Hrvatskoj i inozemstvu, te ostalim čimbenicima s toga područja u cilju promidžbe osnovne djelatnosti Muzeja, stalnih i povremenih izložbenih programa, kao i svih ostalih programskih aktivnosti i događanja u Muzeju,
	+ u suradnji s kolegama osigurava odgovore na upite medija,
	+ osmišljava i provodi kreativne PR kampanje za izložbe i događanja u muzeju
	+ dogovara nastupe i gostovanja muzejskih programskih suradnika
	+ aktivno kontinuirano upravlja komunikacijom na društvenim mrežama i web stranicama,
	+ sudjeluje u izradi brošura, letaka, promotivnih filmova i drugih promidžbenih materijala,
	+ sudjeluje u inventarnim komisijama,
	+ obavlja administrativne i računovodstvene poslove prema potrebi,
	+ dežura prema potrebi,
	+ obavlja i ostale poslove po izravnom nalogu ravnatelja.
* uvjeti:

 - VSS, filozofski fakultet ili marketinški smjerovi u kulturi ili turizmu

- poznavanje engleskog i njemačkog jezika

* prednost:
	+ komunikativnost
	+ otvorenost za rad s različitim dionicima muzeja
	+ snalaženje u različitim marketinškim alatima i aktivnostima (prikupljanje sredstava za muzej, promotivne aktivnosti, rad s medijima)
	+ snalaženje u aktivnostima na društvenim mrežama i njihovo aktivno korištenje
	+ vozačka dozvola B kategorije

Predviđeno trajanje radnog odnosa: na neodređeno uz probni rok od 3 mjeseca.

Planirani početak rada za navedena radna mjesta: listopad, 2023.

Obavezan je rad vikendom, blagdanima i praznicima za sva navedena radna mjesta.

Na natječaj se, pod jednakom uvjetima, imaju pravo javiti osobe oba spola. Pojmovi koji se koriste u ovom natječaju, a koji imaju rodni značaj, obuhvaćaju na jednak način i muški i ženski rod.

Kandidati su obvezni uz **vlastoručno potpisanu** prijavu na natječaj dostaviti i:

* životopis
* dokaz o stečenoj stručnoj spremi
* dokaz o državljanstvu (preslika domovnice ili osobne iskaznice)
* dokaz o radnom iskustvu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ne stariji od 30 dana od dana objave ovog javnog natječaja)
* uvjerenje da se protiv kandidata ne vodi kazneni postupak (ne starije od 30 dana od dana objave ovog javnog natječaja)

Urednom i potpunom prijavom smatra se prijava koja sadrži sve podatke i sve tražene priloge u natječaju. Nepotpune, neuredne te nepravovremene prijave neće se razmatrati.

Prijave, zajedno s dokazima o ispunjavanju formalnih uvjeta natječaja, dostavljaju se na adresu:

 Dvor Trakošćan

 Trakošćan 4

 42250 Lepoglava

 s naznakom „JAVNI NATJEČAJ ZA RADNO MJESTO – (naziv radnog mjesta na koje se kandidat prijavljuje)

najkasnije u roku od 8 dana od dana objave natječaja u Narodnim novinama.

Kandidati koji zadovoljavaju formalne uvjete iz natječaja, će biti pozvani na testiranje i razgovor.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19 i 84/21), dokazuje to potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske na poveznici:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobe iz članka 48. st. 1.-3. Zakona o civilnim stradalnicima iz Domovinskog rata („Narodne novine“, broj 84/21) uz prijavu na natječaj dužne su dostaviti dokaze iz članka 49. st. 1 ovog Zakona u svrhu ostvarivanja prednosti pri zapošljavanju poveznica Ministarstva branitelja – dokazi potrebni za ostvarivanje tog prava:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20) u prijavi na natječaj dužan/a je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata („Narodne novine“, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Osobni podaci kandidata dostupni iz prijave, kao i osobni podaci dostupni iz gore navedenih priloga uz prijavu na javni natječaj, prikupljaju se i obrađuju isključivo za potrebe provedbe javnog natječaja te sukladno važećim propisima (Općoj uredbi o zaštiti osobnih podataka i Zakonu o provedbi Opće uredbe o zaštiti podataka, NN 42/18).

Prijavom na javni natječaj kandidat daje privolu na prikupljanje i obradu osobnih podataka od strane Muzeja u svrhu odabira kandidata, kao i da se ime i prezime odabranog kandidata objavi na internetskim stranicama Muzeja.

O rezultatima izbora kandidati će biti obaviješteni u roku od 8 dana od dana izbora.

Ravnateljica:

 dr.sc. Goranka Horjan